Ifølge visse andre skriftlige kilder blev Gorm oprindeligt begravet på [[Nordisk religion|hedensk]] vis i en høj i Jelling. Den sydlige høj i Jelling bærer navnet 'Gorms Høj', men senere udgravninger har blandt nogle givet anledning til formodninger om, at der er tale om at Nordhøjen (Thyras Høj) i Jelling var Gorms egentlige gravsted. Efter arkæologiske udgravninger i [[Jelling Kirke]] i [[1970'erne]] fremkom den teori, at Gorm senere fik en [[Kristendom|kristen]] genbegravelse i kirken på foranledning af sønnen Harald, der muligvis var inspireret af, at den tyske [[kejser]] [[Otto den Store|Otto 1.]] fik sin far gravlagt i en kirke.<ref name=autogeneret1>[http://www.fortidensjelling.dk/jelling7.htm Jelling Kirke<!-- Bot genereret titel -->]</ref>
Historie Kultur